Twee skuldig aan Henning-moordAmbrose Monye en André Gouws tydens ‘n vorige verskyning. Foto: SAPA Ambrose Monye, ŉ voormalige Olimpiese atleet van Nigerië, en André Gouws is Maandag deur die Noord-Gautengse hooggeregshof in Pretoria skuldig bevind vir die moord op Chanelle Henning. Regter Johan Kruger het die uitspraak gelewer, berig EWN. Kruger het Monye en Gouws se getuienis verwerp en dit as “ongeloofwaardig en in sommige gevalle onlogies” beskryf. “Albei mans weergawes is vals en is kenmerkend van gedagtes wat ná die tyd saamgeflans is in ŉ poging om hul betrokkenheid te vermom,” het Kruger gesê. “Daar is geen moontlikheid dat hul getuienis, bo redelike twyfel, waar is nie.” Kruger het ook Gouws se verklaring, dat hy nie Henning se persoonlike inligting aan die twee skieters oorhandig het nie, verwerp. Kruger het die moord as ŉ klasieke sluipmoord beskryf en gesê Monye en Gouws het op instruksie van hul mede-samesweerders reageer. Hy het Gouws as die opstoker beskryf. “Gouws wou Chanelle Henning doodgemaak het. Hy het Monye aangesê om die dienste van die twee mans te bekom, wat gewillig was om haar te vermoor. Monye sou deur Gouws vergoed word ná die moord,” het Kruger gesê. Kruger het gesê sonder Gouws se betrokkenheid sou Monye geen motief of inligting gehad het wat tot Henning se dood kon lei nie. Die mans kan lewenslange tronkstraf opgelê word. Hulle gaan na verwagting Woensdag gevonnis word. Henning (26) is op 8 November 2011 in Faerie Glen, Pretoria, deur twee mans op ŉ motorfiets doodgeskiet nadat sy haar seun by die kleuterskool afgelaai het. Gouws en Monye het onskuldig gepleit op vyf aanklagte wat verband hou met ŉ sameswering om haar te vermoor. Die staat het aangevoer dat Monye en Gouws ŉ komplot gesmee het saam met die voormalige polisieman Gerhardus “Doepie” du Plessis en Willem “Pike” Pieterse (alias Tattoo). Du Plessis en Pieterse, wat selferkende dwelmverslaafdes is, dien tans elk 18 jaar tronkstraf uit nadat hulle skuldig gepleit het op hul aandeel in die moord. Bron: EWN Lees ook: Chanelle Henning-saak: Vermeende moordenaars het “saamgesweer” Chanelle Henning: Skieter se vrou vas oor dwelms Chanelle Henning-saak: Nico het glo finansieel swaargekry ná moord Chanelle Henning-saak: Bewerings oor dwelms, molestering Chanelle Henning-saak: Monye se oproepe, dreigemente bevraagteken Chanelle Henning-saak: Monye se getuienis bevraagteken Ambrose Monye getuig in Chanelle Henning-saak Henning-saak: Staat het alle getuies ondervra Henning-beeldmateriaal “geloofwaardig” Chanelle se pa blameer haar man vir moord Henning-moord: Verhoor hervat vandag Henning-moordsaak: Verdagtes beweer aanranding in tronk Henning-moord: Twee weer in hof Henning-moord: “Ek is trots op jou, my vriend” Henning-moord: “Ek kon nee gesê het” “My tatoe is aan Chanelle Henning opgedra,” sê moordenaar Henning-moord: Verskeie vergaderings om moord te beplan Chanelle Henning se man het haar laat agtervolg Henning-moord: “Ek het nie gedink nie. Ek het net gedoen.” Henning-moord: Getuie blaf vir beskuldigdes Henning-moord: Saak staan af Henning-moord: “Monye het gesê ons moet dit doen” Henning-moordsaak: Regter gefrusteerd Henning-moord: Beskuldigdes pleit onskuldig